CELEX: 31986R3696
Language: el
Date: 1986-12-03 00:00:00
Title: Κανονισμός (ΕΟΚ) αριθ. 3696/86 της Επιτροπής της 3ης Δεκεμβρίου 1986 περί παρατάσεως του κανονισμού (ΕΟΚ) αριθ. 2826/77 περί της καθιέρωσης εντύπου διασαφήσεως κοινοτικής διαμετακόμισης, δυναμένου να χρησιμοποιείται σε σύστημα αυτόματης ή ηλεκτρονικής επεξεργασίας των πληροφοριών

Avis juridique important

|

31986R3696

Κανονισμός (ΕΟΚ) αριθ. 3696/86 της Επιτροπής της 3ης Δεκεμβρίου 1986 περί παρατάσεως του κανονισμού (ΕΟΚ) αριθ. 2826/77 περί της καθιέρωσης εντύπου διασαφήσεως κοινοτικής διαμετακόμισης, δυναμένου να χρησιμοποιείται σε σύστημα αυτόματης ή ηλεκτρονικής επεξεργασίας των πληροφοριών  

Επίσημη Εφημερίδα αριθ. L 341 της 04/12/1986 σ. 0013

***** ΚΑΝΟΝΙΣΜΟΣ (ΕΟΚ) αριθ. 3696/86 ΤΗΣ ΕΠΙΤΡΟΠΗΣ  της 3ης Δεκεμβρίου 1986  περί παρατάσεως του κανονισμού (ΕΟΚ) αριθ. 2826/77 περί της καθιέρωσης εντύπου διασαφήσεως κοινοτικής διαμετακόμισης, δυναμένου να χρησιμοποιείται σε σύστημα αυτόματης ή ηλεκτρονικής επεξεργασίας των πληροφοριών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 222/77 του Συμβουλίου της 13ης Δεκεμβρίου 1976 περί της κοινοτικής διαμετακόμισης (1), όπως τροποποιήθηκε τελευταία από τον κανονισμό (ΕΟΚ) αριθ. 1901/85 (2), και ιδίως το άρθρο 57,  Εκτιμώντας:  ότι ο κανονισμός (ΕΟΚ) αριθ. 2826/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3026/84 (4), εφαρμόζεται μέχρι τις 31 Δεκεμβρίου 1986·  ότι, εντούτοις, η πείρα έχει αποδείξει την αναγκαιότητα παράτασης, πέρα από την ημερομηνία αυτή, της δυνατότητας χρησιμοποίησης του εντύπου που καθιερώθηκε με τον κανονισμό (ΕΟΚ) αριθ. 2826/77·  ότι, εξάλλου, τα συστήματα αυτόματης ή ηλεκτρονικής επεξεργασίας των πληροφοριών που χρησιμοποιούνται στον τελωνειακό τομέα, δεν απαιτούν ακόμη, στο παρόν στάδιο εξέλιξής τους, αναθεώρηση του εν λόγω εντύπου·  ότι, κατά συνέπεια, κρίνεται σκόπιμο να παραταθεί ο κανονισμός (ΕΟΚ) αριθ. 2826/77 για περίοδο ενός έτους·  ότι, πάντως, η εν λόγω παράταση δεν θα μπορούσε να εμποδίσει την εφαρμογή της ρύθμισης σχετικά με την εισαγωγή του κοινού εγγράφου στις ενδοκοινοτικές συναλλαγές·  ότι οι διατάξεις που προβλέπονται στον παρόντα κανονισμό είναι σύμφωνες με τη γνώμη της Επιτροπής Κυκλοφορίας Εμπορευμάτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο εδάφιο 2 του άρθρου 5 του κανονισμού (ΕΟΚ) αριθ. 2826/77, η ημερομηνία «31 Δεκεμβρίου 1986» αντικαθίσταται από την ημερομηνία «31 Δεκεμβρίου 1987».  Άρθρο 2  Ο παρών κανονισμός αρχίζει να ισχύει την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Δεκεμβρίου 1986.  Για την Επιτροπή  COCKFIELD  Αντιπρόεδρος  (1) ΕΕ αριθ. L 38 της 9. 2. 1977, σ. 1.  (2) ΕΕ αριθ. L 179 της 11. 7. 1985, σ. 6.  (3) ΕΕ αριθ. L 333 της 24. 12. 1977, σ. 1.  (4) ΕΕ αριθ. L 287 της 31. 10. 1984, σ. 7.